198 



gave. Hvorledes dette kan ske, skal jeg ikke udtale mig nær- 

 mere om; det er en Sag, som naturligvis kræver en omhyggelig 

 Drøftelse. Men man kunde muligvis rette en samlet Henven- 

 delse til Undervisningsministeriet eller til Skolebestyrerne om at 

 flytte en Del af Undervisningstimerne ud i Naturen efter en 

 nærmere angiven Plan. Baade Børnene og Videnskaben vilde 

 være udmærket tjente dermed, thi faa Ting er saa udviklende 

 som selvstændige Iagttagelser. Og at disse i høj Grad vilde 

 fremmes ved en saadan Undervisningsform, maa dog vel ind- 

 rømmes af enhver. 



De forenede Stater i Amerika har indrettet et stort Skib som 

 Skolebygning for 250 Drenge, der i dette sejler rundt om Jorden 

 og lærer alt ved Selvsyn. Vort Land er kun lille og Midlerne 

 smaa, saa vi formaar næppe at sætte en saadan Rekord i Ret- 

 ning af Opdragelse; men lad os ikke derfor lægge Hænderne i 

 Skødet. Lad os efter ringe Ævne bidrage vort til, at de næste 

 Slægtled maa komme til at elske vore fjedrede Medskabninger 

 endnu højere, end vi selv gør det. 



OPTEGNELSER FRA FORAARSTRÆKKET 1908. 



AF 



P. AHLEFELDT-LAUERVIG-BILLE. 



Iagttagelserne ere gjorte paa Gaarden Skovsbo, beliggende i 

 Egnen mellem Odense og Nyborg. 



Om Trækket i al Almindelighed kan kun siges, at det er for- 

 løbet normalt, maaske med noget senere Ankomsttider end sæd- 

 vanligt; den eneste Fugl som ankom væsentlig tidligere end 

 ellers, var gul Vipstjert (Motacilla flava) , som allerede saas 16 

 April. Af Fugle som har været her i særlig store Mængder, 

 kan nævnes Vindrosler (Tiirdus iliaciis) , som i første Uge af 

 Maj optraadte i store Flokke. Omkring 10 Maj har her været 

 ganske ualmindelig mange Brogede Fluesnappere (Miiscicapa 

 atricapilla) , saa mange som jeg aldrig tidligere har set. 



Iagttagelserne har jeg gjort næsten daglig, med meget stærk 

 Kikkert. Vade- og Svømmefugle har jeg ikke haft Lejlighed til 

 at iagttage, da jeg bor langt fra Stranden, og her ikke findes 

 Engdrag eller Moser af nogen Betydning. 



